钦定古今图书集成/明伦汇编/氏族典/第063卷 > 《廖用贤尚友录》 > 初杲
## 钦定古今图书集成/明伦汇编/氏族典/第063卷 > 《廖用贤尚友录》 > 初杲

按《潜江县志》：“杲字启昭，正德辛巳进士，授四川道监
察御史。会议大礼，引经抗说，同百官赴文华门，哭声
彻内廷。世宗震怒，廷杖几毙。后巡视山西、河东等处
盐法，濬河渠，筑堤堰，商民便之。寻转河南佥事，分巡
睢陈，擒灭流贼数万人。升云南按察司副使，抚绥怀
宁，民戴其德。转云南参政，上疏乞休归。”